**תבניות דוגמא לדיווח במחקר על חישוב גודל המדגם**

**קשר בין משתנים (מתאם פירסון)**

על מנת לחשב את גודל המדגם, נעשה שימוש בתוכנת G-power (Faul., Erdfelder, Lang & Buchner, 2007). על פי מחקרים קודמים, גודל האפקט של הקשר (r) בין שחיקה לבין שביעות רצון בעבודה הינו 0.47 (Reference). בנוסף לכך, יושמו ההנחות הבאות בחישוב גודל המדגם: אלפא 0.05, עוצמה 0.8. בחינת הנתונים תיעשה על פי קורלציה של פירסון. על פי הנחות אלו, גודל המדגם המינימלי הדרוש לבדיקת השערת המחקר הינו 25 נבדקים.

**הבדל בין שני מתאמים (פירסון)**

על מנת לחשב את גודל המדגם, נעשה שימוש בתוכנת G-power (Faul., Erdfelder, Lang & Buchner, 2007). על פי מחקרים קודמים, הקשר בין שחיקה לבין שביעות רצון בעבודה הינו 0.5 בקרב גברים ו-0.3 בקרב נשים (Reference). בנוסף לכך, יושמו ההנחות הבאות בחישוב גודל המדגם: אלפא 0.05, עוצמה 0.8, התפלגות שווה של גברים ונשים בקבוצות המחקר. בחינת הנתונים תיעשה על פי חישוב הבדלים בין שני מתאמי פירסון עם תיקון פישר. על פי הנחות אלו, גודל המדגם המינימלי הדרוש לבדיקת השערת המחקר הינו 244 נבדקים, כלומר 122 גברים ו-122 נשים.